審母

審母係中古漢語聲母，係中古晚期聲母，屬齒音嘅正齒音，係全清聲母。佢屬於三十六字母之一。佢嘅形成由兩部分組成，二等韻部分稱爲審二，來自生母，三等韻部分稱爲審三，來自書母。

喺音韻上，審母同心母唔同，喺晚期中古音佢哋兩組分立。到現代發音，佢仲係齒音，好似廣州話呢種唔分平捲脷嘅語言，審母同心母發音一樣。對於梧州話呢種分平捲脷嘅粵語，審母係捲脷音，同心母唔同。喺普通話審母基本上係捲脷音，同心母嘅平脷音唔同。

類:中古漢語